Iuba II (rex Mauretaniae)

Iuba II (natus anno 52 aut 50 a.C.n.; mortuus 23 p.C.n.), filius  Iubae I regis Numidiae, in Mauritania regnavit: nam postquam pater ad Thapsum a Caesare anno 46 a.C.n. victus sese ipse necavit regnum Numidiae in provinciam Romanam (Africam Novam) redactum est et regis filius, postquam in triumphali pompa actus estPlutarchus, Caesar, 55.,  Romae apud sororem Augusti Octaviam educabatur. Quia eum diligebat et populi Romani amicum sociumque fidum fore confidebat, Augustus in locum paterni regni anno 25 a.C.n. Iubae Bocchi et Bogud regnum  dedit, id est Mauritaniam.Dio Cassius 53.26. Praeterea Cleopatram Selenen filiam Marci Antonii uxorem ducendam ei tradidit.Plutarchus, Antonius 87. Regia Iubae caputque regni Mauretaniae eo tempore erat Iol Caesarea.

De studiis eruditis
Plinius de duabus mensis pendentibus ex arbore citri factis et a Iuba venundatis "quarum alteri pretium fuit HS |XII| [i.e. sestertium 1 200 200], alteri paulo minus". 13.92 Iuba fuit et scriptor in linguis Graeca et Latina de rebus Africanis, de geographia, de historia naturali. Opus eius De Arabia Gaio Augusti f. Caesari dicatum est.

Herbam antea incognitam inveniens, rex ipse ad honorem medici sui Euphorbi appellavit Euphorbiam et de hac herba librum scripsit. Hoc nomen etiamnunc eodem generi plantarum afficitur, et, ut memoriam eventus retineatur, una species nomen Euphorbia regisjubae habet; sed herba a rege inventa potius est Euphorbia resinifera. Jubaea, genus Arecacearum, ex Iuba appellatur.

Familiaris Iubae erat tragicus Leonteus Argivus, cui, pessime personam Hypsipylae agenti e fabula Euripidis, rex hoc epigramma dicavit, calumnians eum ut ganeonem, olim Bacchi amicus, carduorum vinique nimis amator:

Fontes
Athenaeus, Deipnosophistae 
 Flavius Iosephus, libro secundo de Bello Iudaico 114-115
Plinius, Naturalis historia 5.16; 25.77.
 XVII.3.8 et 12.

Opera
Opera scripta regis Iubae deperdita sunt, sed fragmenta reperta sunt apud multis auctoribus Latinis necnon Graecis.
De herba euphorbia
De Arabia
Historia Romana
Libyca sive de Africa
Assyriaca
Physiologa
De pictura et pictoribus
Historia theatrica
Similitudines, fortasse inter linguis Graeca et Latina
De corruptione verborum

Notae

Bibliographia
Needham, Petrus, ed. 1704. Γεωπονικά: Geoponicorum sive De re rustica libri XX Cassiano Basso scholastico collectore. Cantabrigiae, pp. xii-xiii.

 Nexus externi 
Nummi Iubae II in Museo Britannico.
Categoria:Nati 52 a.C.n.
Categoria:Mortui 23
Categoria:Auctores Graeci antiqui
Categoria:Auctores Latini antiqui
Categoria:Geographi Graeci antiqui
Categoria:Grammatici
Categoria:Historici
Categoria:Naturalistae
Categoria:Reges Numidiae
Categoria:Scriptores Africae antiquae